Mandela: Parkeer-en-ry-gebied weer oop ná “uitdagings” | Maroela Media
Parkeer-en-ry-gebied beskikbaar by Fonteinedal in Pretoria
Die parkeer-en-ry-gebied by Fonteinedal in Pretoria is Donderdagoggend weer beskikbaar gestel nadat die Tshwane-metro laat Woensdagaand besluit het om dit te sluit vir mense wat busse vandaar wil haal om wyle oud-pres. Nelson Mandela se oorskot by die Uniegebou te sien waar hy sedert Woensdag in staatsie lê.
Selby Bokaba, ŉ woordvoerder van die metro, het Woensdag gesê hulle het dadelik besluit om die parkeer-en-ry-gebied by Fonteinedal te kanselleer nadat hulle “uitdagings” ervaar het. Die metro sou Donderdagoggend seker gemaak het dat ‘n skandeerder vir die busse beskikbaar gemaak word.
Die ander parkeer-en-ry-gebiede is beskikbaar by die Tshwane Events Centre (Pretoria Skougronde) en die LC de Villers-stadion in Hatfield.
“Mense word versoek om by dié gebiede te parkeer, aangesien slegs publieke busse by die Uniegebou toegelaat word.”
Die metro het ook motoriste versoek om die Pretoriase middestad tot 09:00 te vermy vir Mandela se konvooi om daar deur te beweeg.
Man sterf in Kempton Park-botsing